เรื่องร้องเรียน: ทราบดีครับว่ารถไฟฟ้าสายสีชมพูไม่ได้อยู่ในความรับผิดชอบของสำนักงานเขตและกรุงเทพมหานคร เเต่อยากจะร้องเรียนผ่านทางกรุงเทพมหานครช่วยติดตาม และ เร่ง การเปิดให้บริการของรถไฟฟ้าให้หน่อยครับ เนิ่องจากประชาชนเดือดร้อนเเละรถไฟฟ้าก็มีการทดสอบโดยที่ท่านนายกเข้าร่วมทดสอบด่วยมาตั้งเเต่เดือนกรกฎาคม เหตุใดจึงเลื่อนเปิดไปจนถึงปี 2567 ซึ่งก็ไม่ทราบว่ามกราคมหรือธันวาคม 2567  . ขออภัยหากเรื่องราวไม่ตรงกับจุดประสงค์ของเเอพพลิคเคขัาน แตาเดือดร้อนจริงๆครับ
การดำเนินการของเจ้าหน้าที่: ในนามโครงการรถไฟฟ้าสายสีชมพู ต้องขออภัยในความไม่สะดวกที่เกิดขึ้น โดยคาดว่าจะเริ่มทดลองการเดินรถไฟฟ้าภายในเดือนมกราคม 2567 และมีแผนที่จะเปิดให้บริการเดินรถไฟฟ้าทั้งระบบภายในเดือนมิถุนายน 2567    โดยหลังจากนี้ รฟม. และผู้รับสัมปทาน จะหารือร่วมกันเพื่อพิจารณาถึงความพร้อมในการทดสอบเดินรถเสมือนจริง และการเปิดให้ประชาชนเข้าร่วมทดสอบดังกล่าว  ซึ่งหากการดำเนินงานเป็นไปด้วยความเรียบร้อยตามขั้นตอนที่กำหนดแล้ว รฟม. จึงจะพิจารณากำหนดการเปิดให้ประชาชนเข้าร่วมทดสอบฯ และกำหนดการเปิดให้บริการอย่างเป็นทางการ พร้อมทั้งประชาสัมพันธ์ให้ประชาชนได้รับทราบต่อไป
ความเห็นของผู้แจ้ง: ขอชื่นชมความรวดเร็วในการตอบรับปัญหาทั้งทางสำนักงานเขตเเละทางรถไฟฟ้า เเต่อย่างไรก็ตาม อยากให้มีการชี้เเจงอย่างละเอียด (หากมีสัญญาการก่อสร้าง-การส่งมอบอย่างไร ก็อยากให้ชี้แจง) เปิดพื้นที่การจราจรคืนให้ได้มากที่สุด เนื่องจากรถติดอย่างมากๆ ขอบคุณครับ
พื้นที่: แขวงมีนบุรี เขตมีนบุรี กรุงเทพมหานคร